./data/phi0978/phi001/phi0978.phi001.perseus-lat2.xml
Pliny the Elder
hoc casus miscuit Corintho, cum caperetur, incensa, mireque circa id multorum adfectatio furit, quippecum tradatur non alia de causa Verrem, quem M  Cicerodamnaverat, proscriptum cum eo ab Antonio, quoniamCorinthiis cessurum se ei negavisset  ac mihi maior parseorum simulare eam scientiam videtur ad segregandossese a ceteris magis quam intellegere aliquid ibi suptilius; et hoc paucis docebo  Corinthus capta est olympiadis CLVIII anno tertio, nostrae urbis DCVIII, cum antehaec saecula fictores nobiles esse desissent, quorum istiomnia signa hodie Corinthia appellant  quapropter adcoarguendos eos ponemus artificum aetates; nam urbisnostrae annos ex supra dicta comparatione olympiadumcolligere facile erit  sunt ergo vasa tantum Corinthia,quae isti elegantiores modo ad esculenta transferunt, modoin lucernas aut trulleos nullo munditiarum dispectu  eiustria genera: candidum argento nitore quam proxime accedens, in quo illa mixtura praevaluit; alterum, in quo aurifulva natura; tertium, in quo aequalis omnium temperiesfuit  praeter haec est cuius ratio non potest reddi, quamquam hominis manu est; at fortuna temperatur in simu-lacris signisque illud suo colore pretiosum ad iocinerisimaginem vergens, quod ideo hepatizon appellant, procula Corinthio, longe tamen ante Aegineticum atque Deliacum, quae diu optinuere principatum